**Բերթի Չարլզ Ֆորբս** (անգլ.՝ Bertie Charles Forbes, մայիսի 14, 1880(1880-05-14), New Deer - մայիսի 6, 1954(1954-05-06), Նյու Յորք, Նյու Յորք, ԱՄՆ), շոտլանդական ծագմամբ ամերիկացի լրագրող։

«Ֆորբս» ամսագրի հիմնադիրը։

Կենսագրություն
--------------

Ծնվել է շոտլանդացի դերձակի բազմազավակ ընտանիքում։ Տասը երեխաներից վեցերորդն էր։

Բերթին սկսել է աշխատել բավականին վաղ տարիքից։ 14 տարեկանում թողել է դպրոցը և շաբաթական 75 ցենտ աշխատավարձով ընդունվել աշխատանքի՝ որպես գրաշար։ Ընդ որում, ընդունվել է սխալմամբ՝ մտածելով, որ իրեն միանգամից կնշանակեն տեքստեր շարադրելու գործին, ինչի մասին միշտ երազել է։ 7 տարի հետո սղագրություն է սովորել (որն այն ժամանակ պարտադիր նախապայման էր լրագրողի համար) և դարձել լրագրող տեղի թերթերից մեկում։

1904 թվականին Ֆորբսը լքել է Շոտլանդիան։ Սկզբում ուղևորվել է Հարավային Աֆրիկա՝ փորձելով մոռանալ իր նախկին ընկերուհուն, որն ամուսնացել էր ուրիշի հետ, իսկ հետո մեկնել է ԱՄՆ։ Սկզբնական շրջանում Ֆորբսն աշխատում էր տարբեր ֆինանսական հրատարակություններում, բայց շուտով նրա ջանքերը նկատել է մեդիամագնատ Ուիլյամ Ռենդոլֆ Հերսթը (անգլ.՝ William Randolph Hearst) և աշխատանք առաջարկել Բերթիին իր «New York American» թերթում։ Ժամանակի ընթացքում իր տաղանդի և համարձակության շնորհիվ Ֆորբսը դարձել է ամենահայտնի ֆինանսական լրագրողը։ Նա չէր վախենում բավականին սուր քննադատել հարուստ և հաջողակ մարդկանց և վշտանում էր, երբ խմբագիրը կրճատում էր դրանք։

Ամսագիր
-------

1917 թվականին Ֆորբսը հիմնադրեց ամսագիր, որն ուզում էր անվանել «Գործերը և դրանց կատարողները» (անգլ.՝ Doers and Doings), բայց ընկերների խորհրդով անվանեց իր անունով։ Ֆորբսի կենդանության օրոք նրա ամսագիրն այդպես էլ առաջատար չդարձավ։ Ամսագիրն ուներ ավելի հաջողակ մրցակիցներ (օրինակ, «Business Week» և «Fortune»): Մեծ ճգնաժամի տարիներին ամսագիրը չէր վաճառվում բավարար քանակով, և Բերթի Չարլզը խմբագրության ծախսերը վճարում էր այլ հրատարակություններից ստացվող իր լրագրողական հոնորարներից։ Խմբագրաքանակը Բերթի Ֆորբսի օրոք չէր գերազանցում 100 հազար օրինակը, որը բավականին քիչ էր ԱՄՆ-ի համար։

1928 թվականին Հերսթը առաջարկեց գնել «Ֆորբսը» 10 միլիոն դոլարով, բայց Բերթին հրաժարվեց՝ դա մեկնաբանելով որպես «Ամերիկայի միակ անկախ ամսագիրը պահպանելու փորձ»։

Ծանոթագրություններ
------------------

1. 1 2 3 4  SNAC — 2010.
2. 1 2  Geni(բազմ․) — 2006.
3. ↑  «Forbes». *Caslon Analytics* (անգլերեն). ketupa.net — *«The magazine came close to fundering in the 1930s and stagnated during the next decade»*. май 2007. Արխիվացված է օրիգինալից 2007 թ․ հոկտեմբերի 18-ին. Վերցված է 25.12.2007-ին.
4. 1 2  Крапивенко, Дмитрий — *«В то же время сам Берти Чарльз так и не стал успешным бизнесменом: читательскую аудиторию Forbes отвоевывали «молодые хищники» вроде Business Week или Fortune»* (19.04.2004). «Влиятельная фамилия». *Украинский деловой еженедельник «Контракты», № 16 от 19.04.2004*. kontrakty.com.ua. Արխիվացված օրիգինալից 2012 թ․ մարտի 2-ին. Վերցված է 25.12.2007-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BAV: ADV10206730 · CiNii: DA0518211X · GND: 126512639 · ICCU: TSAV415668 · ISNI: 000000008343009X · LCCN: n83054428 · NDL: 00521706 · NUKAT: n2014181712 · VIAF: 38287450 · WorldCat VIAF: 38287450 |

 |

 |